b'\n_START_ARTICLE_\nIzgubljeni komet\n_START_PARAGRAPH_\nIzgubljeni komet je komet, ki so ga najprej odkrili in ga pozneje niso mogli ve\xc4\x8d opazovati, ker je bilo premalo podatkov o njegovi tirnici. Izgubljene komete lahko primerjamo z izgubljenimi asteroidi. Vendar je med njimi velika razlika, ker na tirnice kometov lahko mo\xc4\x8dno vplivajo tudi nete\xc5\xbenostni vzroki._NEWLINE_Kometi lahko izgubijo veliko hlapljivih snovi (glej izginuli komet), lahko razpadejo ali tr\xc4\x8dijo v drugo nebesno telo. Ve\xc4\x8dino hlapljivih snovi lahko komet izgubi in tako postane komet majhno telo, ki spominja na asteroid . V\xc4\x8dasih lahko odkritje pomeni samo ponovno odkritje prej izgubljenega telesa, kar lahko potrdimo samo z izra\xc4\x8dunavanjem tirnic in primerjanjem starih leg nebesnega telesa._NEWLINE_Komet 177P/Barnard (tudi P/2006 M3) je odkril Edward Emerson Barnard 24. junija 1889, ponovno so ga odkrili po 116 letih. 19. julija 2006 se je pribli\xc5\xbeal Zemlji na razdaljo samo 0,36 a.e. Kometov v resnici sploh ne bi smeli imeti za izgubljene, ker lahko njihovo vrnitev pri\xc4\x8dakujemo tudi \xc4\x8dez nekaj sto ali tiso\xc4\x8d let. Z mo\xc4\x8dnej\xc5\xa1imi daljnogledi se mo\xc5\xbenost, da jih ponovno najdemo zelo pove\xc4\x8da._NEWLINE_Kometi, ki so jih izgubili ali so izginili imajo v oznaki\xc2\xa0\xc2\xbbD\xc2\xab.'